पाएं अपने शहर की ताज़ा ख़बरें और फ्री ई-पेपरडाउनलोड करें
वर्तमान कोरोना काल में मंडल रेल प्रबंधक के दिशा निर्देशन में पंडित दीन दयाल उपाध्याय मंडल यात्रियों के साथ-साथ रेल कर्मियों की स्वास्थ्य सुरक्षा को लेकर निरंतर सजग है। इसी क्रम में डीडीयू मंडल रेल प्रबंधक राजेश कुमार पांडेय द्वारा मंडल के स्टेशनों के स्टेशन अधीक्षक/स्टेशन मास्टरों, ट्रैफिक इंस्पेक्टरों, सुपरवाइजरों आदि से ऑनलाइन माध्यम से बैठक कर संवाद किया। मंडल रेल प्रबंधक द्वारा सभी स्टेशनों पर कार्यरत रेलकर्मियों के जल्द से जल्द वैक्सीनेशन हेतु निर्देशित किया गया। बैठक में उपस्थित सभी से स्टेशनों पर कार्यरत रेलकर्मियों हेतु कोरोना से बचाव और निगरानी को लेकर ऑक्सीमीटर, भाप की मशीन, मास्क, सैनिटाइजर आदि की उपलब्धता को लेकर मंडल रेल प्रबंधक द्वारा जानकारी ली गई। साथ ही इस संबंध में उनका फीडबैक भी लिया गया। मंडल रेल प्रबंधक द्वारा सभी को कोरोना से बचाव के प्रोटोकॉल का पालन करने तथा यात्रियों में भी इस प्रोटोकॉल का पालन सुनिश्चित रखने हेतु निर्देशित किया गया। इसके अलावा मंडल रेल प्रबंधक द्वारा संरक्षित रेल परिचालन सुनिश्चित रखने हेतु सभी को हॉट एक्सल, ठीक से ऑलराइट सिग्नल एक्सचेंज करने आदि सहित अन्य संरक्षा बिंदुओं को लेकर सदैव सतर्क रहने को कहा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn